5. வழங்குவ துள்வீழ்ந்தக் கண்ணும் பழங்குடி பண்பில் தலைப்பிரிதல் இன்று. ௫. தாம் பிறர்க்குக் கொடுத்துதவும் வண்மை, வறுமையால் சுருங்கிய போதிலும், பழம் பெருமை உடைய குடியில் பிறந்தவர், தம் பண்பிலிருந்து, நீங்குவதில்லை. 6. சலம்பற்றிச் சார்பில செய்யார்மா சற்ற குலம்பற்றி வாழ்தும்என் பார். ௬. 'மாசற்ற குடிப் பண்புடன் வாழ்வோம்' என்று கருதி வாழ்வோர், வஞ்சனை கொண்டு, தகுதியில்லாத வற்றைச், செய்ய மாட்டார்.